
讬讘诪讜转 讬讚 注"讗 - 驻讬专讜砖 砖讟讬讬谞讝诇抓

诪讬 住讘专转 [讛讗诐 住讘讜专 讗转讛] 砖注砖讜 讘讬转 砖诪讗讬 讻讚讘专讬讛诐 注爪诪诐 讘驻讜注诇? 诇讗 注砖讜 讘讬转 砖诪讗讬 讻讚讘专讬讛诐, 讜诇讗 谞讞诇拽讜 讗诇讗 讘住讘专讛. 讜专' 讬讜讞谞谉 讗诪专: 注砖讜 讜注砖讜. 讜诪注讬专讬诐: 讜讚讘专 讝讛 砖谞讜讬 讘驻诇讜讙转讗 [讘诪讞诇讜拽转] 砖诇 专讘 讜砖诪讜讗诇 讙诐 讻谉. 砖专讘 讗讜诪专: 诇讗 注砖讜 讘讬转 砖诪讗讬 讻讚讘专讬讛诐, 讜砖诪讜讗诇 讗诪专: 注砖讜 讜注砖讜.


讜诪讘专专讬诐: 讗讬诪转 [诪转讬] 诪讚讜讘专 讻讗谉? 讗讬诇讬诪讗 [讗诐 转讗诪专] 拽讜讚诐 砖讬爪讗讛 讘转 拽讜诇 讜讗诪专讛 讻讬 讛诇讻讛 讻讘讬转 讛诇诇 鈥� 诪讗讬 讟注诪讗 讚诪讗谉 讚讗诪专 [诪讛 讛讟注诐 砖诇 诪讬 砖讗讜诪专] 砖诇讗 注砖讜, 讜诪讚讜注 诇讗 讬注砖讜 讘讬转 砖诪讗讬 讻讚讘专讬讛诐? 讜讗诇讗 诇讗讞专 砖讬爪讗讛 讘转 拽讜诇 鈥� 诪讗讬 讟注诪讗 讚诪讗谉 讚讗诪专 [诪讛 讛讟注诐 讗诐 讻谉 砖诇 诪讬 砖讗讜诪专] 砖注砖讜? 讛诇讗 谞驻住拽讛 讛诇讻讛 注诇 讬讚讬 讘转 拽讜诇!


讜诪砖讬讘讬诐: 讘砖谞讬 讛诪拽专讬诐 讗讬谉 拽讜砖讬, 砖讻谉 讗讬 讘注讬转 讗讬诪讗 [讗诐 转专爪讛 讗诪讜专] 砖讛讬讛 讝讛 拽讜讚诐 讘转 拽讜诇, 讜讗讬 讘注讬转 讗讬诪讗 [讜讗诐 转专爪讛 讗诪讜专] 砖讛讬讛 讝讛 诇讗讞专 讘转 拽讜诇. 讜诪驻专砖讬诐: 讗讬 讘注讬转 讗讬诪讗 [讗诐 转专爪讛 讗诪讜专] 砖讛讬讛 讝讛 拽讜讚诐 讘转 拽讜诇, 讜讻讙讜谉 砖讛诪爪讘 讛讬讛 讻讱: 砖讘讬转 讛诇诇 讛讬讜 专讜讘讗 [讛专讜讘] 讘诪住驻专 讛讞讻诪讬诐, 讜注诇 讻谉, 诇诪讗谉 讚讗诪专 [诇讚注转 诪讬 砖讗讜诪专] 砖诇讗 注砖讜 鈥� 讚讛讗 [砖讛专讬] 讘讬转 讛诇诇 讛诐 专讜讘讗 [讛专讜讘] 讜讬砖 讗讬驻讜讗 诇谞讛讜讙 讻讚注转 讛专讜讘, 讜讻讱 讗讻谉 谞讛讙讜.


讜诪讗谉 讚讗诪专 [讜诇讚注转 诪讬 砖讗讜诪专] 砖注砖讜 鈥�/b> 住讘专讜 讘讬转 砖诪讗讬: 讻讬 讗讝诇讬谞谉 讘转专 专讜讘讗 [讻讗砖专 讛讜诇讻讬诐 讗谞讜 讗讞专 讛专讜讘] 鈥� 讛专讬 讝讛 专拽 讛讬讻讗 讚讻讬 讛讚讚讬 谞讬谞讛讜 [讘诪拽讜诐 砖讛讞讜诇拽讬诐 砖讜讜讬诐 讝讛 诇讝讛 讘讞讻诪转诐], 讗讘诇 讛讻讗 [讻讗谉], 讘讬转 砖诪讗讬 诪讞讚讚讬 讟驻讬 [诪讞讜讚讚讬诐 讬讜转专] 讘讞讻诪转诐 诪讘讬转 讛诇诇 讜诇讻谉 谞讛讙讜 讻讚讘专讬讛诐, 讗祝 砖讛讬讜 诪讬注讜讟.


讜讗讬 讘注讬转 讗讬诪讗 [讜讗诐 转专爪讛 讗诪讜专] 砖讛讬讛 讛讚讘专 诇讗讞专 砖讬爪讗讛 讘转 拽讜诇, 诪讗谉 讚讗诪专 [诪讬 砖讗讜诪专] 砖诇讗 注砖讜 讘讬转 砖诪讗讬 讻讚讘专讬讛诐 鈥� 讚讛讗 谞驻拽讗 [砖讛专讬 讬爪讗讛] 讘转 拽讜诇, 讜诪讗谉 讚讗诪专 [讜诪讬 砖讗讜诪专] 砖注砖讜 鈥� 砖讬讟转 专' 讬讛讜砖注 讛讬讗, 砖讗诪专 讘诪拽讜诐 讗讞专: 讗讬谉 诪砖讙讬讞讬谉 讘讘转 拽讜诇 诇驻住讜拽 讛诇讻讛 注诇 驻讬讛.


讜讞讜讝专转 讛砖讗诇讛: 讜诪讗谉 讚讗诪专 [讜诇讚注转 诪讬 砖讗讜诪专] 砖注砖讜, 讛专讬 拽专讬谞谉 [讗谞讜 讬讻讜诇讬诐 诇拽专讜讗] 讜诇讚讜谉 砖讻讗谉 讬砖 讗讬住讜专 "诇讗 转转讙讚讚讜", 讘诪讜讘谉 鈥� 诇讗 转注砖讜 讗讙讜讚讜转 讗讙讜讚讜转! 讗诪专 讗讘讬讬: 讻讬 讗诪专讬谞谉 [讻讗砖专 讗谞讜 讗讜诪专讬诐] 讗讬住讜专 "诇讗 转转讙讚讚讜" 鈥�/b> 讛专讬 讝讛 讻讙讜谉 砖转讬 讘转讬 讚讬谞讬谉 讛谞诪爪讗讬诐 讘注讬专 讗讞转, 讛诇诇讜 诪讜专讬诐 讻讚讘专讬 讘讬转 砖诪讗讬, 讜讛诇诇讜 诪讜专讬诐 讻讚讘专讬 讘讬转 讛诇诇, 讗讘诇 砖转讬 讘转讬 讚讬谞讬诐 讘砖转讬 注讬讬专讜转 鈥� 诇讬转 诇谉 [讗讬谉 诇谞讜] 讘讛 讗讬住讜专.


讗诪专 诇讬讛 [诇讜] 专讘讗: 讜讛讗 [讜讛专讬] 讘讬转 砖诪讗讬 讜讘讬转 讛诇诇 讻砖转讬 讘转讬 讚讬谞讬诐 讘注讬专 讗讞转 讚诪讬 [讛诐 谞讞砖讘讬诐], 砖讛专讬 诪讞诇讜拽转诐 诇讗 讛讬转讛 讘诪拽讜诐 诪住讜讬讬诐, 讜讘讬转 砖诪讗讬 讜讘讬转 讛诇诇 讛讬讜 讘讻诇 诪拽讜诐! 讗诇讗 讗诪专 专讘讗: 讻讬 讗诪专讬谞谉 [讻讗砖专 讗讜诪专讬诐 讗谞讜] 讗讬住讜专 "诇讗 转转讙讚讚讜" 鈥�/b> 讛专讬 讝讛 讻讙讜谉 讘讬转 讚讬谉 讘注讬专 讗讞转, 砖驻诇讙 (讞诇拽) 诪诪谞讜 诪讜专讬谉 讻讚讘专讬 讘讬转 砖诪讗讬, 讜驻诇讙 诪讜专讬谉 讻讚讘专讬 讘讬转 讛诇诇. 讗讘诇 砖转讬 讘转讬 讚讬谞讬谉 谞驻专讚讬诐 讘注讬专 讗讞转 鈥� 诇讬转 诇谉 讘讛 [讗讬谉 诇谞讜] 讗讬住讜专.


讜诪谞住讬诐 诇讛讘讬讗 专讗讬讜转 诇注谞讬谉 讝讛 砖讗诪专谞讜, 转讗 砖诪注 [讘讜讗 讜砖诪注] 专讗讬讛 诪诪讛 砖砖谞讬谞讜: 讘诪拽讜诪讜 砖诇 专' 讗诇讬注讝专 讛讬讜 讻讜专转讬诐 注爪讬诐 诇注砖讜转 诪讛诐 驻讞诪讬诐 讘砖讘转, 讻讚讬 诇注砖讜转 讜诇转拽谉 讘讗诪爪注讜转诐 讘专讝诇 砖讬砖诪砖 讻住讻讬谉 砖诇 诪讬诇讛 诇诪讜诇 讘讜 讘讬讜诐. 砖诇讚注转 专' 讗诇讬注讝专 诇讗 专拽 诪爪讜转 讛诪讬诇讛 注爪诪讛 讚讜讞讛 砖讘转, 讗诇讗 讙诐 讛讻谞转诐 讜注砖讬讬转诐 砖诇 讻诇 讛诪讻砖讬专讬诐 讛爪专讬讻讬诐 诇讛, 讗祝 讛诐 讚讜讞讬诐 讗转 讛砖讘转. 讜注讜讚: 讘诪拽讜诪讜 砖诇 专' 讬讜住讬 讛讙诇讬诇讬 讛讬讜 讗讜讻诇讬诐 讘砖专 注讜祝 讘讞诇讘, 砖诇讚注转讜 讗讬谉 讗讬住讜专 讗诇讗 讘讘砖专 讘讛诪讛 讘讞诇讘, 讜诇讗 讘注讜祝.


讜谞讚拽讚拽: 讘诪拽讜诪讜 砖诇 专' 讗诇讬注讝专 鈥� 讗讬谉 [讻谉], 讗讜诇诐 讘诪拽讜诪讜 砖诇 专' 注拽讬讘讗 诇诪砖诇 鈥� 诇讗. 讚转谞讬讗 [砖讻谉 砖谞讬谞讜 讘讘专讬讬转讗], 讻诇诇 讗诪专 专' 注拽讬讘讗: 讻诇 诪诇讗讻讛 砖讗驻砖专 讛讬讛 诇注砖讜转讛 诪注专讘 砖讘转 鈥� 讗讬谉 讚讜讞讛 讗转 讛砖讘转, 讙诐 讗诐 讬砖 讘讛 诪爪讜讛. 讜讗讬谉 讛砖讘转 谞讚讞讬转 诪驻谞讬 诪爪讜讛 砖讝诪谞讛 讘砖讘转 讗诇讗 讻讗砖专 讗讬 讗驻砖专 诇讛讻讬谞讛 拽讜讚诐 诇讻谉 (讻讙讜谉 讛诪讬诇讛 注爪诪讛, 砖讗讬 讗驻砖专 诇讛拽讚讬诪讛).


讜砖讜讗诇讬诐: 讜讛讗讬 诪讗讬 转讬讜讘转讗 [讜讝讜 诪讛 拽讜砖讬讛 讛讬讗] 讛诇讗 讻讘专 讗诪专谞讜 讻讬 讗诐 砖讬谞讜讬 讛诪谞讛讙讬诐 讛讜讗 讘诪拽讜诪讜转 诪拽讜诪讜转 讛专讬 讝讛 砖讗谞讬 [砖讜谞讛] 讜讗讬谉 讘讻讱 诪砖讜诐 "诇讗 转转讙讜讚讚讜", 讜讘驻讬专讜砖 谞讗诪专 讻讗谉 砖谞注砖讛 讛讚讘专 讘诪拽讜诪讜 砖诇 专' 讗诇讬注讝专 讜讗讬谉 讘讻讱 讗讬驻讜讗 诪砖讜诐 讗讙讜讚讜转 讗讙讜讚讜转! 讜转讜讛讬诐: 讜讘讗诪转, 讜讚拽讗专讬 诇讛 诪讗讬 拽讗专讬 诇讛 [讜诪讬 砖讛拽砖讛 讗讜转讛 诪讛 讛拽砖讛 讗讜转讛], 诪讛 讛讜拽砖讛 诇讜? 砖讛专讬 谞讗诪专 讘诪驻讜专砖 砖讛讚讘专 谞注砖讛 讘诪拽讜诪讜 砖诇 专' 讗诇讬注讝专?!


讜诪砖讬讘讬诐: 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专] 讻讬 诪砖讜诐 讞讜诪专讗 [讛讞讜诪专讛] 砖讘砖讘转 鈥� 讻诪拽讜诐 讗讞讚 讚诪讬 [谞讞砖讘], 砖讛讛讬转专 砖诇 砖讜谞讬 诪谞讛讙讬诐 讘诪拽讜诪讜转 砖讜谞讬诐 讛讜讗 讘讗讬住讜专讬诐 讗讞专讬诐, 讗讘诇 讗讬住讜专 砖讘转 讛讞诪讜专 讗讬谉 专讗讜讬 诇谞讛讜讙 讘讜 诪谞讛讙讬诐 砖讜谞讬诐 讗祝 讘诪拽讜诪讜转 谞讘讚诇讬诐 讻讚讬 砖诇讗 讬讘讜讗讜 诇讝诇讝诇 讘讜, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讙诐 讘讝讛 讗驻砖专 诇谞讛讜讙 讘讚专讻讬诐 砖讜谞讜转 讘诪拽讜诪讜转 砖讜谞讬诐.


讜诪谞住讬诐 诇讛讘讬讗 专讗讬讛 讗讞专转 诪注谞讬谉 砖讘转, 转讗 砖诪注 [讘讗 讜砖诪注], 砖专' 讗讘讛讜, 讻讬 讗讬拽诇注 诇讗转专讬讛 [讻讗砖专 讛讬讛 诪讝讚诪谉 诇诪拽讜诪讜] 砖诇 专' 讬讛讜砖注 讘谉 诇讜讬 讛讜讛 [讛讬讛] 专' 讗讘讛讜 诪讟诇讟诇 讘砖讘转 砖专讙讗 [诪谞讜专讛] 诇讗讞专 砖讻讘转讛 讛讗砖 砖讛讬转讛 讚讜诇拽转 讘讛 讘讗讜转讛 砖讘转, 砖专' 讬讛讜砖注 讘谉 诇讜讬 驻住拽 讻讚注转 讛讗讜诪专 砖诪讜转专 诇讟诇讟诇 诪讜拽爪讛 讻讝讛. 讜讻讬 讗讬拽诇注 诇讗转专讬讛 [讜讻讗砖专 讛讬讛 诪讝讚诪谉 诇诪拽讜诪讜] 砖诇 专' 讬讜讞谞谉 砖讗住专 讟诇讟讜诇 诪讜拽爪讛 讻讝讛 讘砖讘转, 诇讗 讛讜讛 [讛讬讛] 诪讟诇讟诇 砖专讙讗 [诪谞讜专讛].


讜砖讜讘 转讜讛讬诐: 讜讛讗讬 诪讗讬 拽讜砖讬讗 [讜讗祝 讝讜 诪讛 拽讜砖讬讛 讛讬讗] 讜讻讬 诇讗 讗诪专讬谞谉 [讗讜诪专讬诐 讗谞讜] 讻讬 谞讜讛讙 砖讜谞讛 讘诪拽讜诪讜转 砖讜谞讬诐 砖讗谞讬 [砖讜谞讛]? 讜砖讬谞讜讬 讛诪谞讛讙讬诐 讻讗谉 讛讬讛 讛诇讗 讘砖谞讬 诪拽讜诪讜转 谞讘讚诇讬诐! 讜诪住讘讬专讬诐: 讗谞谉, 讛讻讬 拽讗诪专讬谞谉 [讗谞讞谞讜, 讻讱 讗讜诪专讬诐 讗谞讜], 讝讜 讛讬转讛 讛砖讗诇讛: 专' 讗讘讛讜 注爪诪讜, 讛讬讻讬 注讘讬讚 讛讻讗 讛讻讬 讜讛讬讻讬 注讘讬讚 讛讻讗 讛讻讬 [讗讬讱 注砖讛 讻讗谉 讻讱 讜讗讬讱 注砖讛 讻讗谉 讻讱]?


讜诪砖讬讘讬诐: 诇讗诪讬转讜 砖诇 讚讘专 专' 讗讘讛讜 讻专' 讬讛讜砖注 讘谉 诇讜讬 住讘讬专讗 诇讬讛 [住讘讜专 讛讜讗] 讜诇砖讬讟转讜 诪讜转专 讟诇讟讜诇 诪讜拽爪讛 讝讛. 讜讻讬 诪拽诇注 诇讗转专讬讛 [讜讻讗砖专 讛讬讛 诪讝讚诪谉 诇诪拽讜诪讜] 砖诇 专' 讬讜讞谞谉 诇讗 讛讜讛 [讛讬讛] 诪讟诇讟诇 诪砖讜诐 讻讘讜讚讜 砖诇 专' 讬讜讞谞谉, 砖诇讗 专爪讛 诇讛专讗讜转 砖讗讬谞讜 住讘讜专 讻讚讘专讬 讛讞讻诐 讛讙讚讜诇 讛讝讛, 讻砖讛讜讗 诪爪讜讬 讘诪拽讜诪讜. 讜砖讜讗诇讬诐: 讜讛讗讬讻讗 砖诪注讗 [讜讛专讬 讬砖 讛砖诪砖] 砖讛讬讛 诪诇讜讜讛 讗转 专' 讗讘讛讜 讜讛讬讛 专讜讗讛 讗讜转讜 谞讜讛讙 诇讟诇讟诇 诪讜拽爪讛 讻讝讛 讜诇讗 讞砖砖 砖讛砖诪砖 讬讟诇讟诇 讙诐 讘诪拽讜诪讜 砖诇 专' 讬讜讞谞谉! 讜诪砖讬讘讬诐: 讚诪讜讚注 诇讬讛 诇砖诪注讗 [砖讛讬讛 诪讜讚讬注 诇讜 诇砖诪砖] 讜诪住讘讬专 诇讜 诪讚讜注 讛讜讗 诪砖谞讛 诪谞讛讙讬讜.


讜诪谞住讬诐 诇讛爪讬注 驻转专讜谉 讗讞专 诇砖讗诇讛, 转讗 砖诪注 [讘讜讗 讜砖诪注] 专讗讬讛 诇讚讘专 诪诪讛 砖砖谞讬谞讜 讘诪砖谞转谞讜: 讗祝 注诇 驻讬 砖讗诇讜 讗讜住专讬诐 讜讗诇讜 诪转讬专讬诐 鈥� 诇讗 谞诪谞注讜 讘讬转 砖诪讗讬 诪诇讬砖讗 谞砖讬诐 诪讘讬转 讛诇诇, 讜诇讗 讘讬转 讛诇诇 诪讘讬转 砖诪讗讬. 讜诪注转讛, 讗讬 讗诪专转 讘砖诇诪讗 [谞谞讬讞 讗诐 讗转讛 讗讜诪专] 讻讬 诇讗 注砖讜 讘讬转 砖诪讗讬 讻讚讘专讬讛诐, 诪砖讜诐 讛讻讬 [讻讱] 诇讗 谞诪谞注讜. 讗诇讗 讗讬 讗诪专转 [讗诐 讗讜诪专 讗转讛] 砖注砖讜 讻讚讘专讬讛诐, 讗诪讗讬 [诪讚讜注] 讗诐 讻谉 诇讗 谞诪谞注讜 诪诇砖讗转 谞砖讬诐 讗诇讛 诪讗诇讛?


讘砖诇诪讗 [谞谞讬讞] 砖讘讬转 砖诪讗讬 诪讘讬转 讛诇诇 诇讗 谞诪谞注讜, 砖讻谉 讗祝 砖诇讚注转 讘讬转 砖诪讗讬 讛爪专讛 讛讬转讛 爪专讬讻讛 诇讛转讬讬讘诐 讗讜 诇讞诇讜抓, 讗讜诇诐 谞讬砖讗讛 诇讗讞专 讘诇讗 讞诇讬爪讛, 讛专讬 讙诐 讻砖谞讜诇讚讜 讬诇讚讬诐 诪谞讬砖讜讗讬谉 讻讗诇讛 砖讘谞讬 讞讬讬讘讬 诇讗讜讬谉 讘诇讘讚 谞讬谞讛讜 [讛诐] (诇讗讜 砖诇 "诇讗 转讛讬讛 讗砖转 讛诪转 讛讞讜爪讛") 讜讗讬谉 讘讻讱 讗讬住讜专 讻专转, 讜讗讬谉 讛讬诇讚讬诐 诪诪讝专讬诐.


讗诇讗 讘讬转 讛诇诇 诪讘讬转 砖诪讗讬 讗诪讗讬 [诪讚讜注] 诇讗 谞诪谞注讜 诪诇砖讗转? 讛诇讗 诇讚注转诐 讘谞讬 讛爪专讜转 讛诇诇讜 砖讛转讬讬讘诪讜 讘谞讬 讞讬讬讘讬 讻专讬转讜转 (砖诇讗 讘讟诇 诪讛谉 讗讬住讜专 讗砖转 讗讞) 讜讬诇讚讬诐 讻讗诇讛 诪诪讝专讬诐 谞讬谞讛讜 [讛诐], 讜讻讬爪讚 讬讻诇讜 诇砖讗转 谞砖讬诐 诪砖诐?


讜讻讬 转讬诪讗 [讜讗诐 转讗诪专] 讻讬 拽住讘专讬 [住讘讜专讬诐] 讘讬转 讛诇诇 砖讗讬谉 诪诪讝专 诪讞讬讬讘讬 讻专讬转讜转 (讗诇讗 诪讞讬讬讘讬 诪讬转转 讘讬转 讚讬谉 讘诇讘讚) 鈥� 讜讛讗诪专 [讜讛专讬 讗诪专] 专' 讗诇注讝专: 讗祝 注诇 驻讬 砖谞讞诇拽讜 讘讬转 砖诪讗讬 讜讘讬转 讛诇诇 讘爪专讜转, 诪讜讚讬诐 砖讗讬谉 诪诪讝专 讗诇讗 诪诪讬 砖讗讬住讜专讜 讗讬住讜专 注专讜讛 讜注谞讜砖 讻专转, 讛专讬 砖讘谞讬 爪专讜转 砖讛诐 讞讬讬讘讬 讻专转, 诪诪讝专讬诐 讛诐 诇讘讬转 讛诇诇! 讗诇讗 诇讗讜 砖诪注 诪讬谞讛 [讛讗诐 诇讗 转诇诪讚 诪诪谞讛] 砖诇讗 注砖讜 讘讬转 砖诪讗讬 讻讚讘专讬讛诐!


讜讚讜讞讬诐: 诇讗, 诇注讜诇诐 转讗诪专 砖注砖讜, 讗诇讗 讚诪讜讚注讬 诇讛讜 讜驻专砖讬 [砖讛讬讜 诪讜讚讬注讬诐 诇讛诐 诇讘讬转 讛诇诇 讜讛讬讜 驻讜专砖讬诐], 砖讻讗砖专 讛讬讜 讘讗讬诐 讛谞讜讛讙讬诐 讻讘讬转 讛诇诇 诇砖讗转 谞砖讬诐 诪谉 讛谞讜讛讙讬诐 讻讘讬转 砖诪讗讬, 讛讬讜 诪讜讚讬注讬诐 诇讛诐 砖讬诇讚讬诐 诪住讜讬讬诪讬诐 讛诐 讘谞讬 爪专讜转, 讜诪讻讬讜谉 砖诇驻讬 砖讬讟转 讘讬转 讛诇诇 讬诇讚讬诐 讗诇讛 讛诐 诪诪讝专讬诐 讜讗住讜专 诇砖讗转 讗讜转诐, 诇讻讱 驻专砖讜 讜诇讗 谞砖讗讜诐.


讜诪注讬专讬诐: 讛讻讬 谞诪讬 诪住转讘专讗 [讻讱 讙诐 讻谉 诪住转讘专] 诇讜诪专 砖讛讬讜 诪讜讚讬注讬诐, 讚拽转谞讬 住讬驻讗 [砖讻谉 砖谞讛 讘住讜驻讛 砖诇 诪砖谞转谞讜]: 讻诇 讛讟讛专讜转 讜讻诇 讛讟诪讗讜转, 砖讛讬讜 讗诇讜 诪讟讛专讬谉 讜讗诇讜 诪讟诪讗讬谉 鈥� 诇讗 谞诪谞注讜 诪诇讛讬讜转 注讜砖讬诐 讟讛专讜转 讗诇讜 注诇 讙讘讬 (注诇 讬讚讬, 讘注讝专转) 讗诇讜,

